આસારામ જેલમાં આજીવન કેદ સાંભળ્યા પછીનો પહેલો દિવસ હસીને, રોઈને અને જેલનો જ નાસ્તો કરીને સૂઈને કાઢ્યો. ૫૬ મહિનાથી જેલમાં આસારામ પોતાની દિનચર્ચા જાતે નક્કી કરતા હતા, પરંતુ આજીવન કારાવાસની સજા પછી જેલના નિયમોનું પાલન કરવું પડ્યું. જેલ રેકોર્ડમાં હવે આસારામ કેદી નંબર-૧૩૦ બની ગયો છે. સવારમાં હાજરી પત્રક ભરતી વખતે જેવું કેદી નંબર ૧૩૦ બોલાયું કે આસારામે હાથ ઊંચો કર્યો અને પછી બોલ્યા, હરે રામ. સવારમાં નાસ્તામાં અન્ય કેદીઓની જેમ પલાળેલા મગ અને મગફળી સાથે ગોળ ખાધો. સ્ટીલના ગ્લાસમાં ચા પીધી. નાસ્તો કરીને એક કલાક સુધી હાથમાં માળા લઈને બેઠા રહ્યા અને વચ્ચે વચ્ચે જય શ્રી રામ હોઈ હૈ વહી જો રામ રચિ રાખા બોલતા રહ્યા. બપોરે દાળ-રોટલી ખાવા આપી તો પહેલાં તો ખાવાની ના પાડી દીધી, પણ પછી થોડું ખાધું. જેલ કર્મચારીઓ અનુસાર, આસારામ ક્યારેક અસહજ દેખાય છે તો ક્યારેક હાથ ફેલાવીને હસવા માંડતા. સાંજે માથે હાથ મુકીને જોર-જોરથી રોવા લાગ્યા અને પછી થોડીવારમાં શાંત થઈ ગયા. કેદી નંબર ૭૬ શિલ્પીએ થોડીવાર રામ નામનો જાપ કર્યો અને કેદી નંબર ૧૨૯ શરદે થોડીવાર હનુમાન ચાલીસાનો પાઠ કર્યો.